stanford-oval/wikipedia huggingface dataset:
פסטיבל קולנוע דרום
רשימת זוכים בתחרות "קולנוע דרום החדש" > סרטי סטודנטים > פרס הפורמט הטלוויזיוני

| שנה | שם הפיילוט | יוצר | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- | --- |
| 2017 | שימוש עצמי | איתן בריצי | איתן בריצי | איתן בריצי | דרור לחמי | רן ברגינסקי | גלעד בלייכר |
| 2016 | חבל הטבור | דור שלוסברג | דור שלוסברג | דור שלוסברג | שיר אמיר | גיא ווסרמן | עידן בן טובים |
| 2015 | אוי, ענתי | ענת אורן | ענת אורן | ענת אורן | ליאור בכר | גיל רמון | נעמה מאירי |
| 2014 | מקורקעות | צליל בן ארי ונופר פסקל | צליל בן ארי ונופר פסקל | צליל בן ארי ונופר פסקל | צופית אמירה | אור יוסף לוי | יאנה לרנר |
| 2013 | סדום ועמורה | מעין אמרן | מעין אמרן | מעין אמרן | אייל קיילה וענבל ואנונו | עומרי ברזילי | עומרי ברזילי |
| 2012 | רון | רון פלדמן | רון פלדמן | רון פלדמן | שי פלדמן ועומר נהרי | אלירן איטח ופז אדרי | פז אדרי |
רשימת זוכים בתחרות "קולנוע דרום החדש" > סרטי סטודנטים > פרס הצילום

| שנה | שם הסרט | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- |
| 2017 | פואד | גיא וסרמן | גיא וסרמן | נתנאל יקותיאל | דמיאן צצקין | ענבר כץ ושיר רחום עבור |
| 2016 | שאריות | אור קרני | אור קרני | עדי שעיה | גיל רמון | מאי אינז שרי בן זאב |
| 2015 | מתחת לעץ | דמיאן צצקין | דמיאן צצקין | דנה נפתלי | טל רז | נוגה גלעד |
| 2014 | קו חברון | ניצן ציפרוט | ניצן ציפרוט | אמיר גלבוע | עמרי ברזילי | רוני פלדמן |
| 2013 | רעל | רוני ריינהרץ | רוני ריינהרץ | מיכל חג'ג' | נעמה בונימוביץ | רוני ריינהרץ |
| 2012 | משמרת זמנית | עינב זגורי | עינב זגורי | צאלה יעקובוביץ | מוחמד אבו סאלמה | רז ברקו |
רשימת זוכים בתחרות "קולנוע דרום החדש" > סרטי סטודנטים > פרס העריכה

| שנה | שם הסרט | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- |
| 2017 | פואד | גיא וסרמן | גיא וסרמן | נתנאל יקותיאל | דמיאן צצקין | ענבר כץ ושיר רחום עבור |
| 2016 | עבודה | משה יוחננוב | משה יוחננוב | עומרי גרוס | יובל צוקי לסטר | דור אבירם |
| 2015 | סאשקה | יאנה לרנר | יאנה לרנר | יאנה לרנר | עמית חכמוב | אוהד דדון |
| 2014 | מוכרח להיות שמח | רבקהטל פיינה |  | אביבית צנטי | רבקהטל פיינה | תום סרוגו |
| 2013 | מבעד לירוק | גבע רונן | גבע רונן | שי רילסקי | על חדריאן | עומר נהרי |
| 2012 | משמרת זמנית | עינב זגורי | עינב זגורי | צאלה יעקובוביץ | מוחמד אבו סאלמה | רז ברקו |
רשימת זוכים בתחרות "קולנוע דרום החדש" > סרטי סטודנטים > פרס ההפקה

| שנה | שם הסרט | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- |
| 2017 | זוגות זוגות (אנימציה) | אפרת חן וייס, נאור זנא ונטע בר | אפרת חן וייס |  נאור זנא | אפרת חן וייס, נטע בר ונאור זנא | אפרת חן וייס, נטע בר ונאור זנא |
| 2016 | בין כרמאנשאה למיידנק | עמרי נג'אד | עמרי נג'אד | עדן ספנדי | דור קשלס | איתי דרובלס |
| 2015 | אביו | עומר זולטק | עומר זולטק | יעל ליבוביץ' | אור אזולאי | עומר זולטק |
| 2014 | תופסת | נטע יעקב | נטע יעקב | דוד מימוני | עדי מוזס | רוני ריינהרץ |
| 2013 | סיפור פעוט (אנימציה) | מזמור ויצמן | מזמור ויצמן |  |  |  |
| 2012 | הצוללת | גל גינוסר | אבי רוזנפלד | עודד אלמן, ג'ניה אורצקי | אלירן איטח | אמיר בן ארוש |
רשימת זוכים בתחרות "קולנוע דרום החדש" > תחרויות נוספות > תחרות הסרט העצמאי

| שנה | שם הסרט | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- |
| 2014 | הגרמני הרך | נדב בן-נון | נדב בן-נון | נדב בן-נון ועומר נווה | עומר נווה |  |
| 2013 | ויזה | אבישי סיון | אבישי סיון | איימי רקס, אבישי סיון | אבישי סיון | אבישי סיון |
| 2012 | לא בתל אביב | נוני גפן | נוני גפן | איתי תמיר | זיו ברקוביץ' | טל הייק |
| 2011 | ג'ו ובל | רוני קידר | רוני קידר וסתו דייוויס | רוני קידר ואמיר פישמן | רון חיימוב | דניאל קיסרי |
קוראת' הרודף

| --- | --- |
קוראת' הרודף, כפי שהופיע בחוברת Annihilation Ronan #2 מיולי 2006. אמנות מאת חורחה לוקאס
קוראת' הרודף, כפי שהופיע בחוברת Annihilation Ronan #2 מיולי 2006. אמנות מאת חורחה לוקאס
 סוג:  נבל-על
 הוצאה לאור:  מארוול קומיקס
 הופעה ראשונה:  Quasar #32 (מרץ 1992)
 הופעה אחרונה:  Annihilation: Conquest #1 (ינואר 2008)
 יוצרים:  מארק גרונוולד, גרג קאפולו 
 גילום הדמות:  דג'ימון הונסו ("שומרי הגלקסיה", "קפטן מארוול")
 מידע
 שם אמיתי:  קוראת'-ת'אק
 כינויים:  הרודף
 סטטוס:  לא פעיל
 כוחות:  כוח, עמידות וכושר גופני על אנושי, איתור אנשים באמצעות מעקב אחר דפוסי המוח שלהם
 חבר לשעבר בקבוצה:  חיל הרודפים נבחרי הפלנקס כוח הכוכב (Starforce)
 דמויות קשורות
 אויבים:  קפטן אמריקה 
 
קוראת' הרודף (באנגלית: Korath the Pursuer) הוא דמות בדיונית של נבל-על שהופיעה בחוברות הקומיקס ביקום מארוול קומיקס. הדמות הופיעה לראשונה בחוברת Quasar #32 ממרץ 1992, והיא נוצרה בידי הכותב מארק גרונוולד והמאייר גרג קאפולו.
קוראת' הרודף הוא האלטר אגו של קוראת'-ת'אק, חבר בגזע הקרי בעל תוספים קיברנטיים אשר היה מעורב במלחמת קרי-שי'אר. אחרי מלחמת קרי-שי'אר, קוראת' התיידד עם אולטימוס, שאטראקס וסופרמור, ונשלח על ידי סופרמור לתקוף את קפטן אמריקה וקבוצת האוונג'רס. קוראת' היה עד להתנקשות בחייהם של אל-דן ודר-בן על ידי דת'בירד, כמו גם לחזרתו של האינטלקט העילאי. לצד כוח הכוכב (Starforce) של הקרי, קוראת' הוחזק בהקפאה קריוגנית על ידי הש'יאר, וכששוחרר, נאבק עם כוח הכוכב בקבוצת האוונג'רס והובס על ידי מכשפת השני ואסטרה. קוראת' נחל תבוסה כשניסה להתנקש בחייה של לילאנדרה נרמאני, ובעקבות כך חזר לאימפריית הקרי, הנשלטת על ידי הש'יאר. לצד כוח הכוכב ודת'בירד, קוראת' נאבק בקוואזר ובמקארי על הפרת המרחב האווירי של הש'יאר.
לאחר מכן, אדמירל גאלן-קור והכוחות הפליליים שלו התעמתו עם קוראת' ודת'בירד, ומאוחר יותר חיל הכוכב הביס את לורד טנטלוס לצד לגיון התחתית. קוראת' התיישב בכדור הארץ, שם התאחד עם רונאן ועזר לו לחפש אחר טנא-נייל. קוראת' נעשה לאחד מנבחרי הפלנקס, ונשלח ללכוד את אדם וורלוק. לאחר קרב עם וורלוק, קוואזר ומונדרגון, קוראת' נהרג על ידי אולטרון בזעם על כך שנכשל במשימתו.
דג'ימון הונסו גילם את דמותו של קוראת' הרודף בסרטי הלייב אקשן "שומרי הגלקסיה" ו"קפטן מארוול".
הערות שוליים

↑  Captain America #399
↑  Avengers #346
↑  Thor #446
↑  Avengers #347
↑  Quasar #35
↑  Silver Surfer: Breakout #1
↑  Blackwulf #7-#10
↑  Annihilation: Ronan #1
↑  Annihilation: Conquest #1
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
קוק-א-ליקי

| --- | --- |

 
 מאכלים
 סוג:  מרק, מנה, מנת עוף 
 מטבח:  המטבח הסקוטי 
 מוצא:  סקוטלנד 
 מרכיבים עיקריים:  כרישה, ציר 
 
מרק קוק-א-ליקי (בסקוטית: Cock-a-leekie  - "עוף וכרישה") הוא מרק המהווה את אחד המאכלים המסמלים את המטבח הסקוטי, ונחשב לאחד המאכלים הלאומיים של סקוטלנד. המרק הוא מרק עוף העשוי מציר בשר עוף וכרישה. בעבר נהגו להוסיף למרק גם שזיפים, וזאת כדי להוסיף טעם למרק (בתקופה בה תבלינים היו יקרים ביותר).
מרק זה מתואר במתכונו הנוכחי כבר בכתבים משנת 1598. בסוף המאה ה-18 היה זה הדיפלומט והגסטרונום הצרפתי שארל-מוריס דה טליראן שהציע כי השזיפים יוצאו מהמרק לפני הגשתו. רעיונו התקבל, ולימים הם הוצאו מהמתכון לחלוטין.
הערות שוליים

↑  מתכון
קונקורד (ניו המפשייר)

| --- | --- |
חותם קונקורדחותם קונקורד

 מדינה:  ארצות הברית ארצות הברית
 מדינה:  ניו המפשייר ניו המפשייר
 מחוז:  מרימק
 ראש העיר:  ג'ים בואולי
 תאריך ייסוד:  1733
 שטח:  174.9 קמ"ר
 גובה:  88 מטרים
 אוכלוסייה:  ‏
  ‑ בעיר:  43,976 (2020)
  ‑ צפיפות:  253.8 נפש לקמ"ר (2008)
 קואורדינטות:  43°12′24″N 71°32′17″W﻿ / ﻿43.206666666667°N 71.538055555556°W﻿ / 43.206666666667; -71.538055555556 
 אזור זמן:  UTC -5
 https://concordnh.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קונקורד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קונקורד(למפת ניו המפשייר רגילה) מנצ'סטר נשואה דרי לבנון ברלין קנדה ורמונט מסצ'וסטס מיין האוק. האטלנטי קונקורד(למפת ניו המפשייר מוגדלת) מנצ'סטר נשואה דרי לבנון ברלין קנדה ורמונט מסצ'וסטס מיין האוק. האטלנטי קונקורד    מיקומה של קונקורד בניו המפשייר tabBackground:;tabBorder:#aaa;defaultTab:0;
קונקורד (באנגלית: Concord) היא בירת מדינת ניו המפשייר בארצות הברית, וכן בירת מחוז מרימק בניו המפשייר. במפקד האוכלוסין של שנת 2020 מנתה העיר 43,976 נפש.
גאוגרפיה

קונקורד מורכבת מכמה רבעים, ביניהם מזרח קונקורד, מערב קונקורד ופנקוק. העיר משתרעת על שטח של 174.5 קמ"ר. הנהר מרימק עובר על יד העיר, ואגם פנקוק שוכן במערבה. הנקודה הגבוהה ביותר בקונקורד נמצאת בגובה של 262 מטר, בגבעת אוק.
בקונקורד נמצאים, בין השאר, מוסדות חינוך אלו: הפקולטה למשפטים ע"ש פרנקלין פירס, בית הספר סיינט פול (מכינה פרטית), המכון הטכנולוגי של ניו המפשייר, מכללה קהילתית דו שנתית והתזמורת הסימפונית של מכללת גרנייט.
האזור היה מיושב במשך אלפי שנים על ידי שבטים אינדיאנים. ההתיישבות האירופאית בסביבת העיר החלה במחצית הראשונה של המאה ה-18. העיר עצמה נבחרה לבירת המדינה בשנת 1808.
מועצת העיר מורכבת מ-14 נציגים, כאשר 4 מתוכם נבחרים על ידי כלל העיר, וכעשרה נבחרים באזורי בחירה. ראש העיר נבחר אחת לשנתיים.
דמוגרפיה

לפי המפקד משנת 2010, התגוררו בעיר כ-42,695 תושבים, כאשר הצפיפות היא כ-244 נפש לקמ"ר.
דמוגרפיה > הרכב אתני

91.8% לבנים
3.4% אסייתים
2.2% אפרו-אמריקאים
2.1% היספנים
0.3% ילידים
0.4% אחר
1.8% משני גזעים או יותר
קבוצת הפולו של מיקי

| --- | --- |

כרזת הסרט
 בימוי:  דייוויד הנד
 הופק בידי:  וולט דיסני
 מדבבים:  וולט דיסני קלרנס נאש פינטו קולביג בילי בלטשר
 אנימטור:  ארט באביט ביל רוברטס ג'וני קאנון דיק הומר נורם פרגוסון פול הופקינס גרים נטוויק לואי שמיט
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 הקרנת בכורה:  4 בינואר 1936
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
קבוצת הפולו של מיקי (באנגלית: Mickey's Polo Team) הוא סרט הנפשה קצר אמריקאי משנת 1936 שהופק על ידי וולט דיסני הפקות והופץ על ידי יונייטד ארטיסטס. הסרט מציג משחק פולו בין ארבע דמויות דיסני, בהנהגת מיקי מאוס, וארבע גרסאות מצוירות של כוכבי קולנוע מהחיים האמיתיים. הסרט, שבוים על ידי דייוויד הנד, נוצר בהשראת אהבתו האישית של וולט דיסני לפולו. זהו הסרט הקצר ה-80 בסדרת סרטי "מיקי מאוס" שיצאו לאקרנים והראשון באותה שנה.
ישנן בסרט הופעות קמע של דמויות רבות של דיסני מסדרות הסרטים "מיקי מאוס" ו"סימפוניות טיפשיות", כמו גם כמה דמויות מעולם הבידור האמיתי של שנות ה-30.
עלילה

מיקי מאוס משתתף במשחק פולו, מנהיג של קבוצה הכוללת את גופי, הזאב הרע ודונלד דאק, שמתקשה ברכיבת החמור שלו. הם מתמודדים מול סטן לורל, אוליבר הארדי, הארפו מרקס וצ'ארלי צ'פלין (שמופיע בתלבושת הנווד שלו). השחקן ג'ק הולט, המשמש כשופט, זורק את הכדור שמתחיל את המשחק. הראשון בחוץ הוא הארדי, שהופל מסוסו כששתי הקבוצות נלחמות להשיג את הכדור. בעודו על הקרקע פרסות הסוסים נופלות על ראשו. הזאב הרע לוקח את הכדור ומצליח לשמור אותו אצלו עד שצ'ארלי צ'פלין גונב אותו ממנו. בינתיים, הארדי מתקשה לעלות בחזרה על סוסו עקב עודף המשקל שלו. כשמיקי חובט בכדור לעבר המטרה, הארפו מרקס והיען שלו טומנים ראשם מתחת לחול כדי להימנע מפגיעה. הארדי סוף סוף מצליח לעלות על הסוס שלו אבל משקלו גורם לסוס לצנוח במרכז גופו. בניסיון לגרום לסוס להישאר עומד, לורל שולף את זנבו של הסוס של אולי וקושר אותו בקשר, וזה אכן עובד. עם זאת, הסוס מסרב לחזור למשחק ולא משנה כמה הארדי מנסה לפתות אותו, הוא נשאר במקומו. סטן מנסה לדקור אותו עם מחט כדי לגרום לו לצאת לדרך, אך הסוס דוהר משם לפני שהוא יכול לעשות זאת, גורם ללורל לדקור את הארדי במקום.
במשחק, הזאב הרע לוקח שוב את ההובלה על הכדור, אך עקב כך שהמחבט שלו נהרס בתהליך הוא מנצל את הנשיפות שלו כדי לגרום לכדור להתקדם. בעקבות זה, שירלי טמפל ושלושה החזירים הקטנים לועגים לו על כך. הוא כועס עליהם ונוקם בהם באמצעות נשיפה חזקה לעברם, כזו הממוטטת את הגדר שהם יושבים מאחוריה ועד מהרה הם מסתתרים מתחת לדרגשים; הסחת דעת זו גורמת לזאב הרע לאבד את ההובלה שלו במשחק. דונלד דאק לוקח את ההובלה וקולע את הכדור, אבל הארפו מרקס מחזיר את הכדור לעברו והמומנטום של השניים להשיג את הכדור מסתיים בהתנגשותם. דונלד מטיח עליו עלבונות על שהפיל אותו, אבל הארפו מגיב במכות באמצעות כפפות מתאגרפים שאותן הוא מסתיר בבגדיו, מבעיר את דונלד עם מפוח ומשתמש במשרוקית כדי להדוף אותו חזרה לחמור שלו.
דונלד מתרגש כשהכדור נוחת ממש לידו והוא מנסה לחבוט בו, אך שאר המשתתפים לוקחים אותו. מתוסכל, דונלד מנסה לגרום לחמור שלו לזוז אבל האחרון מתיישב עליו וצוחק. הכדור נוחת הפעם על זנבו של דונלד, אך הוא נרמס על ידי השחקנים האחרים (כולל הארדי, שסוף סוף מצליח לחזור למשחק). דונלד נכנס להתקף זעם ובטעות בולע את הכדור, מה שגורם לחברי הקבוצות לרדוף אחריו כדי להוציא אותו ממנו. הארפו בועט בו ראשון, תוך שימוש בראש של היען שלו, והזאב הרע מצליח להוציא לרגע את הכדור מגופו של דונלד על ידי פגיעה בו, אך עד מהרה הוא בולע אותו שוב. כל השחקנים משתי הקבוצות מנסים לפגוע ולחבוט בו מה שבסופו של דבר גורם לו לחפור בחול כדי לברוח. דונלד מנסה להתחבא בתוך אחד המוטות אבל הקבוצות ממשיכות לנסות להכות אותו. לבסוף, הוא נמלט, ומוביל אחריו את שתי הקבוצות, לעבר השופט ג'ק הולט, מה שגורם לכולם להתנגש ולגרום לכאוס גדול, שהסוסים רוכבים על בעליהם והמשחק ממשיך בדרך זו.
דמויות ומדבבים

ג'ק הולט בתור השופט
דמויות ומדבבים > הקבוצה של מיקי

מיקי מאוס – וולט דיסני
גופי מופי בשם "הגוף" (The Goof) – פינטו קולביג
הזאב הרע – בילי בלטשר
דונלד דאק – קלרנס נאש
דמויות ומדבבים > קבוצת כוכבי הקולנוע

סטן לורל
אוליבר הארדי
הארפו מרקס רוכב על יען
צ'ארלי צ'פלין בתלבושת הנווד
דמויות ומדבבים > קהל

שירלי טמפל, יושבת לצד שלושה חזירים קטנים
צ'ארלס לוטון, לבוש כהנרי השמיני מתוך סרטו "חייו הפרטיים של הנרי השמיני"
אדי קנטור
וו. סי. פילדס
הרולד לויד
גרטה גרבו, מנפנפת בפונפון
עדנה מיי אוליבר, יושבת לצד מקס הארנב מהסרט "הצב והארנב"
קלארק גייבל, יושב לצד קלרבל הפרה המוקסמת ממנו
פלוטו
פיפי הפיקנזית
שני ארנבי פסחא מהסרט "ארץ הארנבונים"
התרנגולת הקטנה והחכמה
העכבר המעופף ואימו
פיטר ופולי מהסרט "פינגווינים מוזרים"
המלך מידאס וגולדי האלף מהסרט "מגע הזהב"
אמברוז וביל מהסרט "החתלתול השודד"
קוק רובין וג'ני מהסרט "מי הרג את קוק רובין?"
ביקורת

עיתון חדשות הקולנוע "The Film Daily" כינה את הסרט "נוקאאוט", וציין כי "בתור בידור המונפש באופן חי ובועט, סרט זה כמעט מוביל על כל יצירות וולט דיסני עד היום... זה היה רעיון מפואר והבחורים שם בדיסני השקיעו הרבה מאמץ ושנינות בעניין, שהביא לתוצאה של קומדיה מצוירת שהיא מהומה אחת גדולה מהתחלה ועד סוף".
טריוויה

הסוס Tanglefoot, שמופיע ברצועת הקומיקס של מיקי מאוס כסוסו של מיקי, מופיע על כרזת הסרט למרות שבפועל הוא לא מופיע כלל בסרט עצמו.
זהו אחד מששת הסרטים המוצגים בקולנוע הרחוב הראשי בדיסנילנד, אם כי ללא קול או צבע (כמו סרט אילם).
דונלד דאק הוא הדמות המדברת היחידה.
שחקן הוודוויל ויל רוג'רס עמד במקור להיות אחד הידוענים בצוות הפולו, אך עקב מותו הטרגי בהתרסקות מטוס יחד עם ויילי פוסט הוא הוחלף בצ'ארלי צ'פלין.
רוב הסוסים הם גם קריקטורות של בעליהם, הן של כוכבי הקולנוע והן של הדמויות המצוירות.
כפי שמראות טיוטות הנפשה ששרדו, הייתה סצנת קהל נוספת עם קריקטורה של מיי וסט יושבת לצד הופ הצרצר מהסרט "הצרצר והנמלה" (כשברקע מתנגן "The World Owes Me a Living").
ראו גם

מופע הבכורה החגיגי של מיקי – סרט נוסף של מיקי מאוס בשיתוף כוכבי קולנוע.
הערות שוליים

↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Smith, Dave (1996). "Mickey's Polo Team". Disney A to Z: The Official Encyclopedia (1st ed.). New York: Hyperion. pp. 328. ISBN 0-7868-8149-6.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  "Shorts". The Film Daily. 69 (32): 10. 7 פבר' 1936. נבדק ב-13 ביוני 2020. {{cite journal}}:  (עזרה)
↑  Disney Shorts - Mickey's Polo Team Animation Drafts, web.archive.org, ‏2009-10-12
קופרה פורמנטור

| --- | --- |

 מאפיינים כלליים
 יצרן:  קופרה
 שנות ייצור:  2020-הווה
 הרכבה:  ספרד ספרד
 חברת אם:  קבוצת פולקסווגן
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  קבוצת פולקסווגן MQB Evo
 אורך:  4,450 מ"מ
 רוחב:  1,839 מ"
 גובה:  1,511 מ"מ
 בסיס גלגלים:  2,631 מ"מ
 מפרט טכני
 מנוע:  TSI 
 קשר:  סיאט לאון, אלפא רומיאו טונלה
 מעצב:  Alejandro Mesonero-Romanos 
 
קופרה פורמנטור (באנגלית: Cupra Formentor) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קופרה משנת 2020. היא הוצגה במרץ 2020. הפורמנטור היא המכונית העצמאית הראשונה של קופרה.
במחן הבטיחות שערך היורו NCAP קיבלה הפורמנטור מקסימום של חמישה כוכבי בטיחות.
מבט קדמי
קונספט וייצור

הפרומנטור הוצגה לראשונה בפברואר 2019 כמכונית קונספט, שכללה מערכת הנעה היברידית פלאג-אין. במרץ 2020 הציגה את גרסת הייצור, השיווק באירופה החל ביולי 2020. הפרומנטור מיוצרת במרטורל, קטלוניה שבספרד.
עיצוב

העיצוב של הפרומנטור הוא ספורטיבי כמו שאר דגמי קופרה. חיצונית הדגם מעוצב בעיצוב מודרני, מפואר וספורטיבי, בפנים המכונית האווירה שונה לגמרי, לוח מחוונים דיגיטלי בקוטר 10.25 אינץ', ומסך מגע המשדר את המולטימדיה בקוטר 12.0 אינץ', הגה בעיצוב ספורטיבי כמו שאר דגמי קופרה הכולל משטחי מגע במקום כפתורים מכניים.
מפרט טכני

הפרומנטור משווקת עם חמש יחידות הנעה.
שלושה מנועי בנזין בנפחי 1.5 ו-2.0 ליטר טורבו המספקים 150 כ"ס (מנוע 1.5 ליטר, הנעה קדמית), 190 כ"ס (מנוע 2.0 ליטר, הנעה כפולה), 310 כ"ס (מנוע 2.0 ליטר, הנעה כפולה) המאיץ מ0 ל-100 קמ"ש תוך 4.9 שניות בלבד. מנוע דיזל בנפח 2.0 ליטר טורבו המספק כ-150 כ"ס, והנעה קדמית.
מערכת הנעה היברידית פלאג-אין, המשלבת בין מנוע בנזין בנפח 1.4 ליטר טורבו המספק כ-150 כ"ס ומנוע חשמלי המספק כ-114 כ"ס, שני המנועים מספקים יחד 245 כ"ס. סוללת ליתיום-יון בקיבולת 13 קוט"ש המספקת טווח נסיעה חשמלי של 50 ק"מ.
קופרה פורמנטור VZ5

היא גרסת הביצועים לגרסה הבסיסית, הכוללת כיול ספורטיבי למתלים, ומנוע בנזין בנפח 2.5 ליטר טורבו המספק כ-390 כ"ס בין 5,700 ל-7,000 סל"ד ומומונט מרבי של 48.9 קג"מ המתקבל בין 2,250 סל"ד ל-5,700 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 4.2 שניות ומגיעה למהירות מרבית של 250 קמ"ש. היא הוצגה בפברואר 2021.
הערות שוליים

↑  קופרה פורמנטור - פנאי קופה חדש עם עד 310 כ"ס, באתר אוטו, ‏03 במרץ 2020
↑  Cupra unveils Formentor crossover as brand’s first bespoke model, באתר אוטובלוג, ‏02 במרץ 2020
↑  קופרה חשפה רכב עצמאי ראשון, באתר אוטו, ‏24 בפברואר 2019
↑  מבחני ריסוק 2021: קופרה פורמנטור ופולסטאר 2, באתר קארטיוב, ‏03 במרץ 2021
↑  קופרה פורמנטור - הדגם העצמאי הראשון של קופרה נחשף, באתר קארטיוב, ‏22 בפברואר 2019
↑  קופרה פורמנטור 2021 - גרסת הייצור נחשפת, באתר קארטיוב, ‏02 במרץ 2020
↑  מוכן לשיווק: קופרה פותחת את פנקס ההזמנות לפורמנטור, באתר קארטיוב, ‏28 ביוני 2020
↑  קופרה פורמנטור 2021: יחידות ההנעה נחשפות, באתר קארטיוב, ‏07 באוקטובר 2020
↑  2021 Cupra Formentor Debuts: Up To 306 HP, Plug-In Hybrid Available, באתר מוטור 1, ‏02 במרץ 2020
↑  קופרה פורמנטור VZ5 נחשף עם מנוע 2.5 ליטר טורבו, באתר קארטיוב, ‏22 בפברואר 2021
| קופרה |
| --- | --- | --- |
| אישים | וויין גריפית' - מנכ"ל החברה • חורחה דיאז - מעצב החברה |  |
| כלי רכב | קופרה לאון • קופרה איביזה • קופרה אטקה • קופרה פורמנטור • קופרה בורן • קופרה טבסקאן • קופרה אורבן-רבל |  |
| אחר | סיאט (החברה בה נוסד המותג) • קבוצת פולקסווגן (תאגיד הרכב שהחברה היא חלק ממנו) |  |
מבט אחורי
צמצום (הלכה)

בהלכה, צמצום הוא מונח המתייחס לדיוק האנושי ולמגבלותיו. תנאים נחלקו האם בעת פסיקת הלכה ניתן להסתפק ביכולת הדיוק האנושית, שאיננה אבסולוטית, או שמא יש לסמוך על כלים מוחלטים בלבד. בלשון חז"ל שאלה זו מנוסחת כך: אפשר לצמצם או אי אפשר לצמצם. פירושו של "צמצום" בלשון חז"ל הוא דיוק.
רבי יוסי הגלילי סבור ש"אפשר לצמצם", ולכן הדיוק שאליו הגיע האדם בחושיו ובכלים הלוגיים העומדים לרשותו מספיק לצורך הכרעה הלכתית. מנגד, דעת החכמים החולקים על רבי יוסי הגלילי היא ש"אי אפשר לצמצם", כלומר יכולת הדיוק האנושית אינה מספיקה לצורך הכרעה הלכתית, ולכן הסוגיה נידונה כספק הלכתי.
דוגמה למחלוקת כזו היא אדם שחצה שטח מסוים לשניים, וכשמדד את שני החלקים מצאם שווים בדיוק. במקרה זה, לדעת רבי יוסי הגלילי יש לסמוך על המדידה והשטחים נחשבים כשווים מבחינה הלכתית; ואילו חכמים החלוקים עליו לא יסמכו על המדידה, שהרי הסיכוי לכך ששני החלקים שווים בדיוק מוחלט קטן מאוד ולא ניתן לסמוך על יכולת המדידה האנושית המוגבלת.
המקור למחלוקת

המחלוקת מופיעה במספר מקומות, אחד מהם הוא במשנה במסכת בכורות. על-פי התורה, ולד בכור זכר של בהמה טהורה ניתן לכהן. אם נולדו תאומים, הוולד שיצא ראשון יינתן לכהן. המשנה עוסקת במקרה נדיר ומיוחד שבו ראה האדם שני ראשים שיצאו בבת אחת בעת ההמלטה:
רחל שלא ביכרה וילדה שני זכרים, ויצאו שני ראשיהן כאחד - רבי יוסי הגלילי אומר: שניהן לכהן, שנאמר (שמות, י"ג, י"ב): "הזכרים לה'". וחכמים אומרים: אי אפשר לצמצם, אלא אחד לו ואחד לכהן.
לדעתו של רבי יוסי הגלילי "אפשר לצמצם", ההלכה סומכת על האדם שראה בחושיו את הלידה, ששני הראשים יצאו כאחד, ועלינו להניח באופן מוחלט ששניהם יצאו כאחד. מכאן, כיוון שהוגדר הלכתית ששני הראשים יצאו כאחד, שניהם קדושים בקדושת בכור וניתנים לכהן.
חכמים, לעומתו, סבורים שאין לסמוך על חוש הראייה של האדם. "אי אפשר לצמצם", וודאי שלא יצאו שני הראשים כאחד, ולכן ספק הוא מי יצא ראשון. מעשית, נחלקו תנאים (בהמשך המשנה) כיצד יוחלט איזה מבין שני הוולדות יינתן לכהן: לדעתו של רבי טרפון יש לפשוט את הספק על ידי הסברא וההיגיון - בודקים איזה ולד בריא מחברו, כי סביר שהבריא יצא ראשון, והוא יינתן לכהן. רבי עקיבא סבור שאין די בסברא זו לפשוט את הספק, והכלל התקף כאן, המופעל גם במקרים רבים של ספק ממוני: המוציא מחברו עליו הראיה. חובת הראיה היא על הכהן, שבא להוציא מיד בעל הבהמה, וכיוון שאין ראיה שהבריא יצא ראשון, יקבל הכהן את הוולד הכחוש מבין השניים, והבריא יישאר ברשות הבעלים. על פי דבריו של רבי טרפון בהמשך המשנה, הסיק התלמוד שהוא חזר בו מדבריו האמורים, ולדעתו יש לחלוק בין הבעלים ובין הכהן את פער השווי שבין שני הנולדים.
בדעתו של רבי יוסי הגלילי אחז גם רבי שמעון בר יוחאי. מדברי התלמוד עולה שבשיטה זו כבר אחז תנא מוקדם יותר - רבי אליעזר בן הורקנוס.
המקור למחלוקת > הגדרת המחלוקת

מדברי הראשונים משתמע שהבינו את הדבר בשני אופנים: רש"י והרמב"ם כתבו שאין אפשרות במציאות שיתהוו שני דברים כאחד ממש, ובוודאי קדם אחד מהם לשני. לפי גישה זו, רבי יוסי הגלילי וחכמים מסכימים שלא ייתכן דיוק אבסולוטי במציאות, ומחלוקתם היא רק באופן ההתייחסות ההלכתית לדיוק שאליו הגיע האדם בחושיו ובכלים העומדים לרשותו. לעומתם, בעלי התוספות מביאים בחשבון אפשרות של דיוק מוחלט, ומפורש בדבריהם שביסוד המחלוקת מסכימים חכמים ורבי יוסי הגלילי שייתכנו שני דברים שיהיו יחדיו בצמצום (בדיוק מוחלט).
המקור למחלוקת > בידי שמים ובידי אדם

בתלמוד הועלה ספק האם מחלוקת זו של רבי יוסי הגלילי וחכמים מתקיימת רק במקרים שהם "בידי שמים", כלומר דבר שאירע ללא הכוונת יד אדם, או שגם במקרים ש"בידי אדם" - דברים שתוכננו או שתוזמנו בידי אדם, או שיש לאדם אפשרות טכנית להמשיך לעיין ולדייק בבדיקתם. לפי סברת התלמוד, ייתכן שבידי אדם מסכימים חכמים שאפשר לצמצם:
מסקנת התלמוד בנידון זה היא שהמחלוקת קיימת בשתי המציאויות - בידי שמים ובידי אדם.
הגדרת "בידי שמים" היא, כל דבר שאירע מעצמו, ללא יד מכוונת של אדם, ואף מעשה שעל ידי בני אדם אלא שלא התכוונו לדייק. "בידי אדם" פירושו דבר שמכוון בידי אדם שמתכוון לדייק, וכן דבר שאירע מאליו אך יש לאדם אפשרות טכנית להמשיך לעיין ולדייק בבדיקתו.
הסברה שהועלתה בתלמוד לחלק בין מקרים שבידי שמים למקרים שבידי אדם מהווה בסיס לחילוק אפשרי בפסיקת ההלכה בסוגיה זו.
דיוק במידות של תורה

אם נאמר שאי אפשר לצמצם וההלכה אינה סומכת על מדידת אדם להגדיר מקרה כמדויק, כיצד אפשר לבצע את מצוות התורה במקרים שבהם נכללו מידות מדויקות? לדוגמה, התורה ציוותה על בניית המזבח הפנימי במשכן (ובבית המקדש), וציינה מידות מדויקות: "ועשית מזבח מקטר קטרת עצי שטים תעשה אותו, אמה אורכו ואמה רוחבו רבוע יהיה ואמתיים קומתו", וכיוון שההלכה אינה סומכת על מדידת האדם - איך אפשר להגדיר אורך מדויק ומוחלט של אמה ושתי אמות, לא פחות ולא יותר? התשובה לזה ניתנת בתלמוד: "רחמנא אמר עביד, ובכל היכי דמצית למיעבד ניחא ליה"- ה' אמר לעשות, וככל שהאדם יכול לדייק עליו לעשות, ובזה קיים את המצווה. כלומר: הציוויים של התורה ביחס למידות מתייחסים ליכולת האנושית של האדם ומעמידים את הדבר ברשותה. גישה זו ביחס לדיוק במידות מבוטאת בלשון חז"ל באמרה התלמודית "לא ניתנה תורה למלאכי השרת", שמשמעותה: ציוויי התורה נאמרו לבני האדם, והם מכוונים ליכולותיו.
דוגמה נוספת שמובאת בפוסקים, היא צורתם המרובעת של בתי התפילין. על פי ההלכה, על בתי התפילין להיות מרובעים. עד כמה יש לדייק בכך? אלו דבריו של רבי יחיאל מיכל הלוי אפשטיין, בספרו ערוך השולחן:
כיום, עם השימוש במכשירים מדויקים יותר - האם ההלכה מחייבת להשתמש בהם ולדייק יותר? הפוסקים דנו בכך ביחס למצוות הריבוע של התפילין, בספרי השו"ת. בשו"ת "ארץ צבי", לרב אריה צבי פרומר (הרב מקוז'יגלוב וראש ישיבת חכמי לובלין), כתב שההלכה אינה מחייבת להשתמש באמצעים טכנולוגיים מתקדמים להשגת הדיוק, אולם העושה כן ומדייק עד כמה שיכול המכשור להגיע - הרי זה משובח, ומהדר במצוות הוא. גם לדעתו של הרב משה פיינשטיין אין דרישה הלכתית להגביר את רמת הדיוק של ריבוע התפילין, ולדבריו אף אין מעלה או הידור מצווה בשימוש באמצעי דיוק חדשניים.